Nafarroako Parlamentuko Mahaiak, 2019ko otsailaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, Nafarroako Gobernuaren eta Aragoiren, Errioxaren, EAEn eta Akitaniaren arteko harremanak hobetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Kultura, Kirol eta Gazteria Batzordean izapidetzea.

Iruñean, 2019ko otsailaren 18an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Guzmán Garmendia jaunak, Legebiltzarreko Erregelamenduak ezarritakoaren babesean, honako galdera hau egiten du, Kultura, Kirol eta Gazteriako kontseilariak batzordean ahoz erantzun dezan:

2015eko irailaren 22an, Kultura, Kirol eta Gazteriako kontseilari Ana Herrerak agerraldia egin zuen Parlamentu honetako Kultura, Kirol eta Gazteria Batzordean, bere departamentuaren helburuak eta lan ildoak azaltzeko. Agerraldi hartan, kontseilariak iragarri zuen Euskal Autonomia Erkidegoarekiko harremanak hedatuko zituela, halako moduan non gainontzeko autonomia erkidegoekin partekatuko baitzituen esperientziak; bereziki, Errioxarekin, Aragoirekin eta Akitaniarekin.

Nafarroako Gobernuak zenbateraino hobetu ditu Aragoirekiko, Errioxarekiko, Euskal Autonomia Erkidegoarekiko eta Akitaniarekiko harremanak legegintzaldi honetan?

Iruñean, 2019ko otsailaren 14an

Foru parlamentaria: Guzmán Garmendia Pérez